Melbourne 29. októbra (TASR) - Prvých 5000 vstupeniek na finále Davisovho pohára v Austrálii medzi domácim družstvom a Francúzskom sa v pondelok predalo v priebehu 30 minút. Zvyšných 10.000 vstupeniek sa rozdelí medzi Austrálsku tenisovú asociáciu, Francúzsku tenisovú asociáciu a Medzinárodnú tenisovú federáciu.
Finálový duel sa uskutoční v Rod Laver Arene v Melbourne od 30. novembra do 2. decembra na trávnatom povrchu, ktorý by mali na dvorec položiť 12. novembra.